Rikunarita-ORG/Wikinium huggingface dataset:
# Кјари Памју Памју

| Кјари Памју Памју |
| --- |
| Кјари во Париз, Франција, 2012. |
| Биографски податоци |
| Родено име | Кирико Такемура |
| Роден(а) | 29 јануари 1993

 Нишитокио, Токио, Јапонија |
| Потекло | Токио, Јапонија |
| Жанрови | J-pop, поп, денс, рок |
| Занимања | пејач, модел, блогер |
| Период на активност | 2010–денес |
| Соработници | Warner Music Japan |
| Мреж. место | kyary.asobisystem.com/index.php |

**Кјари Памју Памју** (きゃりーぱみゅぱみゅ, *Kyarī Pamyu Pamyu*, родена 29 јануари 1993) — јапонска манекенка, блогерка и пејачка од областа Хараџуку во Токио. Нејзиното официјално уметничко име е Каролин Чаронплоп Кјари Памју Памју.

## Кариера

Кјари започнала како модна блогерка, а потоа ја започна својата професионална кариера како модел за Хараџуку модни списанија како што се Kera! и Zipper. По постигнатата слава почна да се втемелува како стопанственичка лансирајки линија на вештачки трепки наречена "Harajuku Doll Eyelashes by Eyemazing x Kyary" и да се појавива на модни ревии. Во април 2011 го организираше настанот "One Snap For Love" заедно со јапонскиот моден уредник и фотограф Јасума Јонехара и јапонскиот бренд 6%DokiDoki, кој беше посветен на жртвите од 2011 Тохоку цунмито и земјотресот.

Во јули 2011 ја започна својата музичка кариера издавајки го својот прв сингл "PonPonPon". Музичкиот спот, посветен на Kawaisa и Decora културата беше објавен на YouTube и стана вирусен хит. Американската пејачка Кејти Пери, обожавател на Кјари, го претстави музичкото видео на својот твитер. Јасутака Наката е продуцент на синглот кој е првата песна од мини-албумот на Кјари, Моши Мoши Хараџуку (Moshi Moshi Harajuku), кој беше издаден на 17 август 2011. "PonPonPon" беше издаден на 31 јули 2011 и влезе во Billboard Japan's Hot 100s на 72 место.

Вториот сингл, "Jelly", беше меѓународно издаден на iTunes на 3 август 2011. Една недела по издаваљето на својот мини-албум, Кјари издаде и афтобиографија за својот успех и слава поименувана Oh! My God!! Harajuku Girl.

На 7 декември 2011, новите сигл и видео на Кјари Памју Памју, "Tsukema Tsukeru" беа дигитално и меѓународно издадени преку iTunes.

На 9 декември 2011, Кјари Памју Памју ги посети обединетите држави да настапи на модна ревија и исполни две од своите хит песни во Culver City. Тоа е првпат за Кјари да настапува во туѓина и првпат да ја пее "Tsukema Tsukeru."

На 1 јануари 2012, нејзиниот прв физички сингл излегна, поименуван "Tsukema Tsukeru", во кој беше вклучена и специално издание на книга со слики.

## Дискографија

* 2011: *Moshi Moshi Harajuku*

Синглови
* 2012: "Tsukema Tsukeru"

## Наводи

## Надворешни врски

* Официјално мрежно место
* Официјален блог Архивирано на 3 март 2012 г.
* Мрежното место на Кјари на Warner Music Japan
* Nico Nico Douga на Кјари
* Официјалнтиот твитер на Кјари
# Скејтборд

Скејтборд
Момче ја покажува својата вештина на скејтборд
**Скејтборд** (англиски: *skateboard*) или **скејт** — направа која се состои од штица на која се прицврстени четири тркала, наменета за забава и покажување на вештините во управување со неа.

Даската на скејтбордот е површина на која оној кој управува со неа стои со двете нозе, повремено туркајќи се со едната нога. Благо е свиена нагоре на предната и задната страна. Направена е од дрво или дрвени производи како што се фурнир или иверица. Во зависност од моделот, може да биде обложена со гума или други материјали. Од долната страна на даската прицврстени се тркалца, обично во пар, од предната и задната страна. Тркалцата мора да бидат така прицврстени за да овозможуваат благо странично навалување на даската. Скејтбордот се погонува со сопствената снага на корисникот, со оттурнување со една нога, слично како кај тротинетот.

Модерниот скејтборд настанал во Калифорнија во доцните седумдесетти години на XX век. Особено бил популарен кај оние кои се занимавале со едрење на даска, бидејќи во недостиг на високи бранови слична вештина покажувале на скејтборд. До средината на осумдесеттите години скејтбордите масовно се произведувале и продавале ширум Соединетите Американски Држави.

## Поврзано

* Скејтери
* Даскање
* Тротинет

## Надворешни врски
# Хорна

Хорна
**Хорна** — дувачки инструмент кој води потекло од ловечкиот рог. Обликот на овој инструмент бил менуван и усовршуван. Со додавање на вентили, се зголемиле техничките можности на лимената хорна.

Цевката на хорната е свиткана во форма на круг, во кој се наоѓа сплет на додадени цевки со три или четири вентили. На горниот дел се наоѓа усникот, а долниот дел од цевката е проширен во форма на инка. Хорната е единствен лимено-дувачки инструмент на кој се свири со лева рака.

Хорната звучи нежно, меко и поетично, со големи динамични нијанси и раскошна боја на тонот.

Овој рог е неформално познат како француски рог.

Познат македонски изведувач на хорна е Александар Гошев.
# Универзитет

Универзитет во Болоња во Италија, основан во 1088 година, честопати се смета за светски најстар универзитет во континуирана работа
**Универзитет** — институција за високо образование и за истражување, која доделува академски дипломи. Поимот универзитет потекнува од латинскиот збор *universitas*, што значи *корпорација*.

Во Македонија постојат следниве универзитети:

* „Св. Кирил и Методиј“ (Скопје)
* Универзитет „Св. Климент Охридски“ (Битола)
* Универзитет „Гоце Делчев“ (Штип)
* Државен универзитет во Тетово (Тетово)
* Универзитет Евро-Балкан (Скопје)
* Универзитет на Југоисточна Европа (Тетово)
* Европски универзитет - Република Македонија (Скопје).
* ФОН Универзитет (Скопје).

## Надворешни врски

* Ранг списоци на светските универзитети Архивирано на 13 септември 2011 г.
* Ранг список на македонските универзитети Архивирано на 23 мај 2006 г.
# Билборд (магазин)

Логото на магазинот
**Билборд** е неделен американски магазин посветен на музичката индустрија, а воедно е и еден од најстарите професионални магазини во светот. Магазинот има меѓународно признати музички листи кои ги рангираат најпознатите песни и албуми во различни категории на неделно ниво. Двете најпознати музички листи на овој магазин се „Билборд Хот 100“ која ги рангира најдобрите 100 песни разделени по жанрови, а позициите се засноваат на физичката продажба, дигиталната продажба и емитувањата на радио и вотрата листа е „Билборд 200“, соодветната табела за продажба на албуми.

## Историја

Билборд е основан со Синсинати на 1 ноември 1894, од Вилјам Х. Доналдсон и Џејмс Х. Хениган. Оригинално е именуван како *Рекламен Билборд*, весник за објавување на трговски предлози, па од тука и произлегува името. По неколку години од неговото создавање, весникот почнал да пренесува вести во областа на забавата. Билборд станал весник за водење евиденција на циркузи, карневали, забавни паркови, претстави со китови, панаѓури, музички настани и други забавни настани во живо.

Со развивањето на индустријата на џубоксот во текот на 1930-тите, Билборд магазинот започнал да објавува музички листи. Оригинално имало само три пецифицирани жанровски листи, односно поп листа, ритам & блуз и кантри & вестерн листа. Билборд продолжил да објавува вести за карневали, панаѓури, забавни настани итн. сè до 1961 кога овие вести биле префрлени во посебен неделен магазин наречен „Amusement Business“.

Од 1961 до 2005, магазинот бил целосно посветен на музичката индустрија. во 2005, магазинот и мрежното место се одлучиле да обезбедуваат вести за сите облици на дигитална и мобилна забава.

## Наводи

## Надворешни врски

* Official Мрежната страница на *Билборд*
* Архивата на *Билборд* на „Google Books“
# Книга на промените

Книга на промените | Текст од Книгата на промените |
| Автор | Фу Сји (митолошки) |
| Земја | Кина |
| Медиум | Book |

Корица на македонско издание
**„Книга на промените“** (кин. трад. 易經; упр. 易经; трскр. „И чинг“ или „Ји ѓинг“) е најстариот од класичните кинески текстови. Тој опишува древен систем на космологија и филозофија што лежи во срцето на кинеските културни верувања. Филозофијата се фокусира на идеите за *динамичната рамнотежа помеѓу спротивностите*, *еволуцијата на настаните како процес*, и *прифаќањето на неизбежноста на промената*. Во западните култури, одреден број лица го гледаат ова дело само како систем за пророкување; но многумина веруваат дека тој ја искажува мудроста и филозофијата на древна Кина. Во секој случај, текстот зазема значајно место во историјата на кинеската мисла и може да се смета за уникатно дело во својата област.

Она што е карактеристично за овој текст е што состојбите на светот и нивната еволуција се прикажани со серија на 64 бројчени фигури наречени хексаграми, секој симболизирајќи една состојба и нејзините можни промени. Хексаграмите се фигури засновани на комбинација на 6 линии од кои секоја може да ги има следниве форми: непрекината линија (Јанг) и прекината линија (Јин). Секој од овие хексаграми има свое име, а исто така, надополнети се со краток текст со кој се укажува на дејствијата што се соодветни на конкретната "космичка форма".

Текстот е изработен во првиот милениум пред нашата ера, во времето на династијата Џоу. Тој е плод на многугодишниот развој на кинеската филозофска мисла. Неговата математичка структура ќе му остави силен впечаток на германскиот филозоф Лајбниц, кој во нив ќе ја види првата формулација на бинарната аритметика.
# Каламбур

Каламбури од Оноре де Балзак.
**Каламбур** или **парономазија** — фонолошка фигура во која се повторуваат гласови во зборови со различно значење. Тие зборови може да имаат ист корен, но сепак значењето им е различно.

**„Јас не сум Вардар, ни завардарен,*

*не сум превардарен, ни подвардарен,*

*може сум варден, та недоварден,*

*јас тек без ширина и должина!* **“**

(Гане Тодоровски)

## Наводи
# Социјално вмрежување

|  |
| --- |
| Најпопуларните места за социјално вмрежување по земја
  Фејсбук
  ВКонтакте
  QZone
  Одноклассники
  Инстаграм
  Нема податоци
 |

**Социјално вмрежување** (англиски: *social networking*) — создавање на виртуелни заедници најчесто засновани на определен мрежно место и алатките што ги нуди. Вакви заедници обично започнуваат така што група на основачи ќе ги поканат членовите на нивните кругови на пријатели и соработници да се приклучат. Новите членови го повторуваат процесот, со што го зголемуваат бројот на јазли и врски во мрежата. Мрежните места на ваквите социјални медиуми обично нудат апликации како автоматско дополнување на адресари, јавни профили (поединечни мрежни места) на корисници, можност за формирање нови врски преку „сервиси за запознавање“.

Некои социјални мрежи, го комбинираат поврзувањето преку интернет и со елементи надвор од него, како организирање настани и журки во кои членовите се среќаваат лице в лице. Така, „Мyspace“ е фокусиран на музика и филмови, а „Фејсбук“ на студентскиот живот. Поновите социјални мрежи стануваат уште поспецијализирани, наоѓајќи ја својата публика во тематски „ниши“ како сликарство, тенис, фудбал, голф, па дури и козметичка хирургија.

Иако некои од нив се организирани врз основа на деловни контакти со рестриктивен пристап до некои од податоците, повеќето социјални мрежи се јавни и дозволуваат било кому да се зачлени.
# Статија

**Статијата** е напис во кој се изнесуваат размислувања за прашања поврзани со политиката, науката, културата и уметноста. Тоа се кратки текстови во завршен облик, најчесто наменети за весници и списанија (новинарски статии).
# Битка кај Конотоп

| Битка кај Конотоп
 |
| --- |
| Дел од Источно Украинската офанзива и Руската инвазија на Украина
 |
|  Руските копнени сили го опколиле Конотоп и го ставиле под опсада во првата фаза од битката.
 |
|

|  |  |
| --- | --- |
| Датум | 24-25 февруари 2022 (1 ден)
 |
| Место | Конотоп, Сумска Област, Украина |
| Исход | Украинска победа
* Руските сили го завзеле Конотоп
 |

 |
| Завојувани страни |
| **Русија** | **Украина** |
| Вклучени единици |
|  Армија на Русија
 |  Армија на Украина
 |
| Жртви и загуби |
| Непознато
 | Непознато
 |

**Битка кај Конотоп** — битка околу градот Конотоп, Украина помеѓу воените сили на Русија и Украина, како дел од офанзивата во Источна Украина за време на Руската инвазија на Украина во 2022 година.

## Наводи